CELEX: C2005/143/45
Language: sk
Date: 2005-06-11 00:00:00
Title: Vec C-176/05: Návrh na začatie prejudiciálneho konania podaný uznesením Landesgerichts für ZRS Viedeň z 8. apríla 2005, ktorý súvisí s konaním: KVZ retec GmbH proti Rakúskej republike (Bundesminister für Land-und Fortwirtschaft, Umwelt und Wasserwirthschaft)

11.6.2005   
            
            
               SK
            
            
               Úradný vestník Európskej únie
            
            
               C 143/28
            
         Návrh na začatie prejudiciálneho konania podaný uznesením Landesgerichts für ZRS Viedeň z 8. apríla 2005, ktorý súvisí s konaním: KVZ retec GmbH proti Rakúskej republike (Bundesminister für Land-und Fortwirtschaft, Umwelt und Wasserwirthschaft)
   (Vec C-176/05)
   (2005/C 143/45)
   Jazyk konania: nemčina
   Landesgerichts für ZRS Viedeň podal uznesením zo 8. apríla 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: KVZ retec GmbH proti Rakúskej republike (Bundesminister für Land-und Fortwirtschaft, Umwelt und Wasserwirthschaft) a bol doručený kancelárii Súdneho dvora 20. apríla 2005.
   Landesgerichts für ZRS Viedeň žiada Súdny dvor, aby rozhodol o nasledujúcich otázkach:
   
               1.
            
            
               Podlieha preprava (tranzit prípadne spätný dovoz) mäsokostnej múčky bez ohľadu na to, či obsahuje alebo neobsahuje osobitný rizikový materiál ako odpad, oznamovacej povinnosti podľa nariadenia o kontrole a riadení pohybu zásielok odpadov v rámci, do a z Európskeho spoločenstva?
               prípadne:
            
         
               2.
            
            
               Je preprava mäsokostnej múčky bez ohľadu na to, či obsahuje alebo neobsahuje osobitný rizikový materiál, podľa článku 1 ods. 2 písm. d) vylúčená z pôsobnosti nariadenia o kontrole a riadení pohybu zásielok odpadov v rámci, do a z Európskeho spoločenstva?
               Pri zápornej odpovedi na druhú otázku:
            
         
               3.
            
            
               Je preprava (tranzit prípadne spätný dovoz) mäsokostnej múčky, ktorá
               
                           a)
                        
                        
                           neobsahuje osobitný rizikový materiál,
                        
                     
                           b)
                        
                        
                           obsahuje osobitný rizikový materiál (zaradený ako materiál „kategórie 1“ nariadenia týkajúceho sa živočíšnych vedľajších produktov [nariadenie (ES) 1774/2002]),
                        
                     pretože sa jedná o odpad v zmysle nariadenia o kontrole a riadení pohybu zásielok odpadov v rámci, do a z Európskeho spoločenstva, bez oznámenia a súhlasu dotknutých príslušných orgánov, nedovolená podľa článku 26 ods. 1 písm. a) a b) nariadenia o kontrole a riadení pohybu zásielok odpadov v rámci, do a z Európskeho spoločenstva?